-๑-

**บันทึกรายงานการประชุมสภาองค์การบริหารส่วนตำบลหัวทะเล**

**สมัยสามัญ สมัยที่ ๔ ครั้งที่ ๑/๒๕๖๒**

**วันศุกร์ ที่ ๙ สิงหาคม ๒๕๖๒**

**ณ ห้องประชุมองค์การบริหารส่วนตำบลหัวทะเล**

**...................................................................**

**ผู้เข้าร่วมประชุม**

๑. นางพรพิมล มาตรังศรี ประธานสภา อบต.หัวทะเล

๒. นายสุภาพ โม่งปราณีต รองประธานสภา อบต.หัวทะเล

๓. นายพลอย กามขุนทด สมาชิก อบต.หมู่ ๑

๔. นางอนงค์ ทิมโต สมาชิก อบต.หมู่ ๓

๕. นางอุษณี ฉิมวาส สมาชิก อบต.หมู่ ๔

๖.นายอธิวัฒน์ พิมอูบ สมาชิก อบต.หมู่ ๔

๗. นายบุญเชิด เพียขุนทด สมาชิก อบต.หมู่ ๖

๘. นางออน เพียขุนทด สมาชิก อบต.หมู่ ๖

๙. นายศิริ กามขุนทด สมาชิก อบต.หมู่ ๗

๑๐.นายปราโมทย์ ฟากวิลัย สมาชิก อบต.หมู่ ๗

๑๑.นางรัตนา โก้จันทึก สมาชิก อบต.หมู่ ๘

๑๒.นายเทพนคร ผ่องแผ้ว สมาชิก อบต.หมู่ ๘

๑๓.นายสุนทร เภากุ่ม สมาชิก อบต.หมู่ ๙

๑๔.นายผดุง เทียบขุนทด สมาชิก อบต.หมู่ ๙

๑๕.นายประจักร โม่งประณีต สมาชิก อบต.หมู่ ๑๐

๑๖.นางคำปุ่น อนันตะเสน สมาชิก อบต.หมู่ ๑๐

๑๗.นางจอมศรี ยุทธกล้า สมาชิก อบต.หมู่ ๑๑

๑๘.นายนิกร ศรีวิเศษ สมาชิก อบต.หมู่ ๑๒

๑๙.นายเพชรรุ่ง ดอกเงิน สมาชิก อบต.หมู่ ๑๒

**ผู้ไม่เข้าร่วมสมาชิก**

๑. นายเวิน โมกศิริ เลขานุการประธานสภาฯ อบต.หัวทะเล

๒. นายประจวบ แคสันเทียะ สมาชิก อบต.หมู่ ๕

-๒-

**ผู้เข้าร่วมประชุมสมทบ**

๑. นายวีรภาส ตันติปัญจพร นายก อบต.หัวทะเล

๒. นายวิโรจน์ แสงจักร รองนายก อบต.หัวทะเล

๓. นายเพชร ฉิมวาส รองนายก อบต.หัวทะเล

๔. นางสำราญ มิตรขุนทด เลขานุการนายก อบต.หัวทะเล

๕. นายวีระศักดิ์ ประสมทรัพย์ ปลัด อบต. หัวทะเล (นักบริหารงานท้องถิ่น)

๕. นายประพันธ์ พลมณี ผู้อำนวยการกองคลัง

๖. นายอนนท์ ดาโม้ หัวหน้าสำนักปลัด อบต.หัวทะเล

๗. กิติศักดิ์ แฮดดี ผู้อำนวยการกองช่าง

๘. นางสุภาวดี ฟากวิลัย ผู้อำนวยการกองสวัสดิการสังคม อบต.หัวทะเล

๙. นายอานนท์ แสงเพชร นักวิเคราะห์นโยบายและแผน

๑๑.นายสมชาย อาบสุวรรณ์ นักวิเคราะห์นโยบายและแผน

๑๖.นางสาวนันท์ทรัตน์ คำขุนทด ผู้ช่วยเจ้าพนักงานธุรการ อบต.หัวทะเล

๑๗.นายสมาน สำนักโนน ผู้ใหญ่บ้านหัวสะพาน หมู่ ๑๐

๑๘.นายสมชาย แสงสุวรรณ์ ผู้ใหญ่บ้านหัวสะพาน หมู่ ๕

๑๙.นายจำลอง พัดมงคล ผู้ใหญ่บ้านหัวสะพาน หมู่ ๒

๒๐.นางสำเนียง ยุทธอาจ ผู้ใหญ่บ้านหัวสะพาน หมู่ ๘

**เปิดประชุมเวลา ๐๙.๐๐ น.**

รองประธานสภาฯ ปฏิบัติหน้าที่แทนเลขานุการประธานสภาฯ ตรวจสอบรายชื่อผู้เข้าร่วมประชุม และนับองค์ประชุม เมื่อครบองค์ประชุมกล่าวรายงานประธานสภาฯ วันนี้มีผู้ไม่เข้าร่วมประชุม ๒ ท่าน คือ

๑. นายเวิน โมกศิริ เลขานุการประธานสภาฯ (ลา)

๒. นายประจวบ แคสันเทียะ สมาชิก อบต. หมู่ที่ ๕ (ลา)

ประธานสภาฯ กล่าวเปิดการประชุมสภาสมัยสามัญสมัยที่ ๔ ครั้งที่ ๑ ประจำปี พ.ศ.๒๕๖๒

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

ประธานสภาฯ ๑.ขอเชิญผู้เข้าร่วมประชุมทุกท่าน ร่วมกิจกรรมเนื่องในโอกาสวันเฉลิมพระชนมพรรษาสมเด็จพระนางเจ้าฯ  พระบรมราชินี ประจำปีพุทธศักราช 2562 เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี ประจำปีพุทธศักราช 2562 โดยพร้อมเพรียงกันในวันที่ ๑๒ สิงหาคม ๒๕๖๒ เวลา ๐๗.๓๐ น.พร้อมกัน ณ ที่ทำการอำเภอบำเหน็จณรงค์ จังหวัดชัยภูมิ

-๓-

**ระเบียบวาระที่ ๒ เรื่องรับรองรายงานการประชุมครั้งที่แล้ว (รายงานการประชุมสมัยสามัญ สมัยที่ ๓ ครั้งที่ ๑ ประจำปี พ.ศ. ๒๕๖๒ ประชุมวันพฤหัสบดี ที่ ๑๓ มิถุนายน ๒๕๖๒ )**

ประธานสภาฯ กล่าวถามสมาชิกท่านใดสงสัย ต้องการซักถามเกี่ยวกับรายงานการประชุมครั้งที่

แล้วหรือไม่

ที่ประชุม ไม่มีท่านใดสงสัยหรือต้องการซักถาม

ประธานสภาฯ กล่าวขอมติที่ประชุมรับรองรายงานการประชุมครั้งที่แล้ว ( รายงานการประชุมสมัยสามัญ สมัยที่ ๓ ครั้งที่ ๑ ประจำปี พ.ศ. ๒๕๖๒ ประชุมวันพฤหัสบดี ที่ ๑๓ มิถุนายน ๒๕๖๒ )

ที่ประชุม มีมติรับรองรายงานการประชุมครั้งที่แล้ว ๑๘ เสียง (ประธานสภาฯ งดออกเสียง)

**ระเบียบวาระที่ ๓ เรื่องเพื่อพิจารณาและอนุมัติเห็นชอบ**

**๓.๑ พิจารณาเปลี่ยนแปลงคำชี้แจงและโอนงบประมาณรายจ่ายประจำปี งบประมาณ พ.ศ. ๒๕๖๒**

ประธานสภาฯ กล่าวเชิญเจ้าหน้าที่ชี้แจงรายละเอียดให้ที่ประชุมทราบ

นางสุภาวดี ฟากวิลัย ผู้อำนวยการกองสวัสดิการฯ กล่าวชี้แจงบัญชีรายละเอียดการโอนงบประมาณ

รายจ่าย ประจำปีงบประมาณ พ.ศ.๒๕๖๒ พร้อมกล่าวขอให้ที่ประชุมดูรายละเอียดตามไปพร้อมๆกัน ตามเอกสารที่ได้ส่งให้สมาชิกแล้วก่อนเข้าประชุมสามวัน พร้อมกล่าวชี้แจงเพิ่มเติม เนื่องจากองค์กรปกครองส่วนท้องถิ่น ให้จัดซื้อเครื่องอ่านบัตรแบบเอนกประสงค์ เพื่ออำนวยความสะดวกให้กับประชาชนที่มาใช้บริการและติดต่องานส่วนสวัสดิการสังคมและความมั่นคงของมนุษย์ เพื่อลดขั้นตอนในการทำงาน เพราะสามารถเสียบบัตรประจำตัวประชาชนของผู้มาติดต่อได้เลย ไม่ต้องถ่ายเอกสาร เพื่อที่ความสะดวกรวดเร็วในการบริการผู้สูงอายุ ผู้พิการ ผู้ป่วย ผู้ยากไร้ ฯลฯ ที่มาติดต่อ

ประธานสภาฯ ขอบคุณเจ้าหน้าที่ พร้อมกล่าวถามที่ประชุมมีท่านใดสงสัยต้องการซักถามเกี่ยวกับรายละเอียดการโอนงบประมาณฯ หรือไม่

ที่ประชุม ไม่มีท่านใดซักถาม

ประธานสภาฯ เมื่อไม่มีดิฉันจะขอมติเห็นชอบบัญชีการโอนงบประมาณรายจ่าย

ประจำปีงบประมาณ พ.ศ.๒๕๖๒ ท่านใดเห็นชอบให้โอนโปรดยกมือค่ะ

ที่ประชุม มีมติเห็นชอบ ๑๘ เสียง (ประธานสภาฯ งดออกเสียง)

ประธานสภาฯ กล่าวเชิญเจ้าหน้าที่ชี้รายละเอียดเปลี่ยนแปลงคำชี้แจงงบประมาณรายจ่ายประจำปี งบประมาณ พ.ศ. ๒๕๖๒ ให้ที่ประชุมทราบ

-๔-

นายอนนท์ ดาโม้ กล่าวชี้แจงรายละเอียดการเปลี่ยนแปลงคำชี้แจงงบประมาณรายจ่ายประจำปี

งบประมาณ พ.ศ. ๒๕๖๒ ให้ที่ประชุมทราบ พร้อมขอให้สมาชิกในที่ประชุมดูรายละเอียดตามไปพร้อมๆกัน เอกสารตามที่ได้ส่งให้สมาชิกก่อนถึงวันประชุมสามวัน พร้อมชี้แจงเพิ่มเติมเกี่ยวกับการขอเปลี่ยนแปลงคำชี้แจงงบประมาณฯในครั้งนี้ เนื่องจากทางหน่วยงานสำนักปลัดจะจัดซื้อเก้าอี้พนักงาน จำนวน ๓ ตัว แต่ทางร้านไม่มีเก้าอี้ตามคุณลักษณะที่ได้กำหนดไว้ในข้อบัญญัติ งบประมาณรายจ่าย ประจำปี พ.ศ.๒๕๖๓ จึงจำเป็นต้องเปลี่ยนแปลงคำชี้แจงงบประมาณรายจ่ายฯ ให้ตรงกับคุณลักษณะทางร้าน เพื่อที่จะได้ดำเนินการจัดซื้อเก้าอี้ตามขั้นตอนต่อไป

ประธานสภาฯ กล่าวถามมีท่านใดสงสัยต้องการซักถามหรือไม่

ที่ประชุม ไม่มี

ประธานสภาฯ กล่าว เมื่อไม่มีดิฉันจะขอมติเห็นชอบการเปลี่ยนแปลงคำชี้แจงงบประมาณรายจ่าย

ประจำปี งบประมาณ พ.ศ. ๒๕๖๒ ท่านใดเห็นชอบโปรดยกมือค่ะ

ที่ประชุม มีมติเห็นชอบ ๑๘ เสียง (ประธานสภาฯงดออกเสียง)

๓.๒ พิจารณาร่างข้อบัญญัติงบประมาณรายจ่าย ประจำปีงบประมาณ พ.ศ.๒๕๖๓ (วาระที่ ๑ ขั้นหลักการ)

ประธานสภาฯ กล่าวเชิญคณะผู้บริหารและเจ้าหน้าที่ที่เกี่ยวข้อง ชี้แจงรายละเอียดร่างข้อบัญญัติ

งบประมาณรายจ่าย ประจำปีงบประมาณ พ.ศ.๒๕๖๓ ให้ที่ประชุมทราบ

นายวีระศักดิ์ ประสมทรัพย์ ปลัด อบต. หัวทะเล ( นักบริหารงานท้องถิ่น ) ชี้แจงระเบียบกระทรวงมหาดไทยว่า

ด้วยวิธีการงบประมาณองค์กรปกครองส่วนท้องถิ่น พ.ศ.๒๕๔๑

อบต.หัวทะเล ชี้แจงระเบียบกระทรวงมหาดไทยว่าด้วยวิธีการงบประมาณองค์กรปกครองส่วนท้องถิ่น พ.ศ.๒๕๔๑

ข้อ ๒๒. ให้หัวหน้าหน่วยงานจัดทำประมาณการรายรับ และงบประมาณรายจ่าย

และให้หัวหน้าหน่วยงานคลังรวบรวม งานการเงิน และสถิติต่างๆ ของทุกหน่วยงาน

เพื่อใช้ประกอบการคำนวณขอตั้งงบประมาณ เสนอต่อเจ้าหน้าที่งบประมาณ

ข้อ ๒๓. ให้เจ้าหน้าที่งบประมาณทำการพิจารณาตรวจสอบวิเคราะห์และแก้ไขงบประมาณในขั้นต้น แล้วให้เสนอต่อคณะผู้บริหารท้องถิ่น เมื่อคณะผู้บริหารท้องถิ่นได้พิจารราอนุมัติให้ตั้งงบประมาณยอดใด เป็นงบประมาณประจำปีแล้วให้เจ้าหน้าที่งบประมาณรวบรวม และจัดทำเป็นร่างงบประมาณรายจ่ายเสนอต่อคณะผู้บริหารท้องถิ่น อีกครั้งหนึ่งเพื่อผู้บริหารท้องถิ่นได้นำเสนอต่อสภาท้องถิ่น ภายใน ๑๕ วัน

ข้อ ๒๔. ในกรณีที่คณะผู้บริหารท้องถิ่น พิจารณาแล้วเห็นว่าไม่สามารถที่จะนำร่าง

งบประมาณรายจ่ายประจำปีเสนอต่อสภาได้ทันภายในระยะเวลาที่กำหนดไว้ให้

-๕-

เสนอขออนุมัติต่อสภาท้องถิ่น แล้วรายงานผู้ว่าราชการจังหวัดทราบสำหรับองค์การบริหารส่วนตำบลให้รายงานนายอำเภอหรือปลัดอำเภอผู้เป็นหัวหน้ากิ่งอำเภอข้อ ๒๕. การพิจารณาให้ความเห็นชอบร่างงบประมาณรายจ่ายของสภา

ท้องถิ่นและการพิจารณาอนุมัติร่างงบประมาณรายจ่ายผู้มีอำนาจอนุมัติให้เป็นไป

ตามที่กำหนดไว้ในกฎหมาย ระเบียบ ข้อบังคับของ อปท.แต่ละรูปแบบ

นายวีรภาส ตันติปัญจพร นายก อบต.หัวทะเล กล่าวคำแถลงประกอบงบประมาณรายจ่ายประจำปีงบประมาณ พ.ศ.๒๕๖๓ ให้ที่ประชุมทราบ ตามรายละเอียด หน้าที่ ๑ – ๒ ที่ได้ส่งให้สมาชิกทุกท่านแล้วก่อนวันประชุมสามวัน พร้อมมอบหมายให้เจ้าหน้าที่ ชี้แจงรายละเอียดในร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๓ ส่วนต่างๆให้ที่ประชุมทราบต่อไป

นายวีระศักดิ์ ประสมทรัพย์ ปลัด อบต. หัวทะเล ( นักบริหารงานท้องถิ่น ) กล่าวชี้แจงรายละเอียดคำแถลงงบประมาณ ประจำปีงบประมาณ ๒๕๖๓ ในร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๓ และรายละเอียดต่างๆ หน้าที่ ๓ – ๑๑ ขอให้สมาชิกดูรายละเอียดตามไปพร้อมกัน ตามเอกสารที่ได้ส่งให้สมาชิกแล้วก่อนเข้าร่วมประชุมสามวัน พร้อมกล่าวเชิญเจ้าหน้าที่ ชี้แจงรายละเอียดประมาณการ

รายจ่ายทั่วไป ประจำปีงบประมาณ พ.ศ.๒๕๖๓ ให้ที่ประชุมทราบต่อไป

นางสุภาวดี ฟากวิลัย ผู้อำนวยการสวัสดิการสังคม ขอให้ที่ประชุมนำเอกสารที่แจกให้ แนบท้ายต่อจากหน้าที่ ๓๑ พร้อมกล่าวเรียนสมาชิกว่าจะชี้แจงทีละแผนงาน โดยให้หัวหน้าส่วนแต่ละส่วนชี้แจงตามลำดับ เริ่มจากแผนงานบริหารงานทั่วไป

นายอนนท์ ดาโม้ หัวหน้าสำนักปลัด กล่าวชี้แจงรายละเอียดประมาณการรายจ่ายงบประมาณ

รายจ่าย ประจำปีงบประมาณ ๒๕๖๓ หน้า ๑๓ – ๑๘ แผนงานบริหารงานทั่วไป งานบริหารทั่วไป ให้ที่ประชุมทราบ พร้อมขอให้สมาชิกดูรายละเอียดตามไปพร้อมๆกัน ตามเอกสารที่ได้ส่งให้สมาชิกแล้วก่อนถึงวันประชุมสามวัน ชี้แจงแผนงานบริหารงานทั่วไป และให้สมาชิกแก้ไขตามรายการต่อไปนี้

แผนงานบริหารงานทั่วไป งานบริหารทั่วไป รวม ๗,๙๙๕,๘๘๐ บาท แก้ไขเป็น ๗,๙๗๕,๘๘๐ บาท

งบบุคลากร รวม ๕,๔๒๒,๙๘๐ บาท แก้ไขเป็น ๕,๔๐๒,๙๘๐ บาท

งบบุคลากร เงินเดือน (ฝ่ายการเมือง) รวม ๒,๔๘๑,๙๘๐ บาท แก้ไขเป็น ๒,๔๖๑,๙๘๐ บาท พร้อมชี้แจงต่อจนถึงหน้า ๑๘

นางสุภาวดี ฟากวิลัย ผู้อำนวยการกองสวัสดิการฯ กล่าวชี้แจงเพิ่มเติมเกี่ยวกับคุณลักษณะของ

กล้องโทรทัศน์วงจรปิดชนิดเครือข่าย หน้าที่ ๑๗ พร้อมขอให้ที่ประชุมแก้ไขตาม

ดังนี้

-๖-

* สามารถทำงานได้ที่อุณหภูมิ เป็นอย่างน้อย แก้ไขเป็น สามารถทำงานได้ที่อุณหภูมิ ***– ๑๐ องศาเซลเซียน ถึง ๕๐ องศาเซลเซียน***
* ต้องมี Software Development Kit (SDK) หรือ Application Programming Interface(API) ในรูปแบบแผ่น CD หรือ DVD มีลิขสิทธิ์ถูกต้อง หรือสามารถ จากเว็บไซต์ผู้ผลิต แก้ไขเป็น ต้องมี Software Development Kit (SDK) หรือ Application Programming Interface(API) ในรูปแบบแผ่น CD หรือ DVD มีลิขสิทธิ์ถูกต้อง หรือสามารถ***ดาวโหลด***จากเว็บไซต์ผู้ผลิต

ประธานสภาฯ กล่าวถามที่ประชุมมีท่านใดสงสัยต้องการซักถามหรือไม่

ที่ประชุม ไม่มี

ประธานสภาฯ กล่าวเชิญเจ้าหน้าที่ชี้แจงแผนงานต่อไป

นายประพันธ์ พลมณี กล่าวชี้แจงรายละเอียดประมาณการรายจ่าย งบประมาณรายจ่าย ประจำปี

งบประมาณ ๒๕๖๓ งานบริหารงานคลังให้สมาชิกราบ หน้า ๑๙ – ๒๑ พร้อมขอให้ที่ประชุมดูตามไปพร้อมๆกัน รายละเอียดตามที่ส่งให้สมาชิกแล้วก่อนถึงวันประชุมสามวัน

ประธานสภาฯ กล่าวถามที่ประชุม มีท่านใดสงสัยต้องการซักถามหรือไม่

ที่ประชุม ไม่มี

ประธานสภาฯ กล่าวเชิญเจ้าหน้าที่ชี้แจงแผนงานต่อไป

นายอนนท์ ดาโม้ หัวหน้าสำนักปลัด กล่าวชี้แจงรายละเอียดประมาณการรายจ่ายงบประมาณ

รายจ่าย ประจำปีงบประมาณ ๒๕๖๓ หน้า ๒๒ รายละเอียดตามที่ส่งให้สมาชิกแล้วก่อนถึงวันประชุมสามวัน พร้อมให้สมาชิกแก้ไขจำนวนเงินดังนี้

* แผนงานรักษาความสงบภายใน รวม ๑๖๕๐๐๐ บาทแก้ไขเป็น ๑๙๕,๐๐๐ บาท
* งานป้องกันภัยฝ่ายพลเรือนและระงับอัคคีภัย รวม ๑๖๕๐๐๐ บาท แก้ไขเป็น ๑๙๕,๐๐๐ บาท
* งบดำเนินการ รวม ๑๖๕๐๐๐ บาท แก้ไขเป็น ๑๙๕,๐๐๐ บาท
* ค่าตอบแทน รวม ๑๐,๐๐๐ บาท แก้ไขเป็น ๓๐,๐๐๐ บาท
* ค่าตอบแทนผู้ปฏิบัติราชการอันเป็นประโยชน์ต่อ อปท. รวม ๑๐,๐๐๐ บาท แก้ไขเป็น ๓๐,๐๐๐ บาท

ประธานสภาฯ กล่าวถามที่ประชุม มีท่านใดสงสัยต้องการซักถามหรือไม่

ที่ประชุม ไม่มี

ประธานสภาฯ กล่าวเชิญเจ้าหน้าที่ชี้แจงแผนงานต่อไป

นางสุภาวดี ฟากวิลัย ผู้อำนวยการกองสวัสดิการฯ กล่าวชี้แจงรายละเอียดแผนงานการศึกษา หน้า ๒๓

-๗-

-๒๗ ให้ที่ประชุมทราบ พร้อมพร้อมขอให้ที่ประชุมดูตามไปพร้อมๆกัน รายละเอียดตามที่ส่งให้สมาชิกแล้วก่อนถึงวันประชุมสามวัน และให้แก้ไข ดังนี้

หน้าที่ ๒๖ งบลงทุน ครุภัณฑ์ ๑.ครุภัณฑ์สำนักงาน แก้ไขเป็น ๑.ครุภัณฑ์ไฟฟ้าและวิทยุ

ประธานสภาฯ กล่าวถามที่ประชุม มีท่านใดสงสัยต้องการซักถามหรือไม่

ที่ประชุม ไม่มี

ประธานสภาฯ กล่าวเชิญเจ้าหน้าที่ชี้แจงแผนงานต่อไป

นายอนนท์ ดาโม้ หัวหน้าสำนักปลัด กล่าวชี้แจงรายละเอียดประมาณการรายจ่าย งบประมาณ

รายจ่ายประจำปีงบประมาณ ๒๕๖๓ แผนงานสาธารณสุข หน้า ๒๘ –๓๑ พร้อม

ขอให้ที่ประชุมดูตามไปพร้อมๆกัน รายละเอียดตามที่ส่งให้สมาชิกแล้วก่อนถึงวัน

ประชุมสามวัน

ประธานสภาฯ กล่าวถามที่ประชุม มีท่านใดสงสัยต้องการซักถามหรือไม่

นางจอมศรี ยุทธกล้า สมาชิก อบต. หมู่ที่ ๑๑ กล่าวถามเรื่องการตั้งงบประมาณรายจ่ายประจำ เงินเดือน

(ฝ่ายประจำ) ตังไว้นั้น ได้มีผู้มาดำรงตำแหน่งหรือยัง และขอให้แยกรายละเอียดเงินเดือนของแต่ละท่าน แต่ละตำแหน่ง (ฝ่ายประจำ) ว่าแต่ละท่านได้เงินเดือนท่านละเท่าไหร่บ้าง

นายอนนท์ ดาโม้ หัวหน้าสำนักปลัด กล่าวตอบคำถาม นางจอมศรี ยุทธกล้า สมาชิก อบต. หมู่ที่ ๑๑

ว่าได้ตั้งงบประมาณไว้ ตามแผนอัตรากำลัง เพื่อรองรับเผื่อมีผู้มาดำรงตำแหน่ง

ส่วนเรื่องการแยกรายละเอียดเงินเดือนของพนักงานแต่ละท่าน ขอให้นางสุภาวดี ฟากวิลัย ผู้อำนวยการกองสวัสดิการฯ เป็นผู้ชี้แจงครับ

นางสุภาวดี ฟากวิลัย ผู้อำนวยการกองสวัสดิการฯ กล่าวตอบเรื่องการตั้งงบประมาณเงินเดือน เป็นการ

คำนวณตามอัตราเงินเดือน พร้อมกับอัตราการเลือนขั้นเงินเดือน เพราะพนักงานจะได้รับการประเมินขั้นเงินเดือน ปีละ ๒ ครั้ง เอาจำนวนเงินเดือนมาคูณ ๑๒ เดือน ก็จะเป็นผลรวมของเงินเดือนแต่ละตำแหน่งในหนึ่งปี

นางจอมศรี ยุทธกล้า สมาชิก อบต. หมู่ที่ ๑๑ ในครั้งหน้าขอให้เจ้าหน้าที่ที่จัดทำร่างข้อบัญญัติและผู้ที่

เกี่ยวข้องใส่รายละเอียดแต่ละท่านแต่ละตำแหน่งแยกย่อยให้สมาชิกทราบด้วย

นายวีระศักดิ์ ประสมทรัพย์ ปลัด อบต. หัวทะเล (นักบริหารงานท้องถิ่น) กล่าวชี้แจงเพิ่มเติมเรื่องเงินเดือน เงินเดือนเป็นรายจ่ายประจำ และตั้งจ่ายถูกต้องตามระเบียบ เพียงแต่ไม่ได้แยกรายละเอียดให้

ประธานสภาฯ กล่าวขอบคุณนายวีระศักดิ์ ประสมทรัพย์ ปลัด อบต. หัวทะเล (นักบริหารงาน

ท้องถิ่น) พร้อมกล่าวถามที่ประชุม มีท่านใดสงสัยต้องการซักถามเพิ่มเติมหรือไม่

ที่ประชุม ไม่มี

-๘-

ประธานสภาฯ กล่าวเชิญเจ้าหน้าที่ชี้แจงแผนงานต่อไป

นางสุภาวดี ฟากวิลัย ผู้อำนวยการกองสวัสดิการฯ กล่าวชี้แจงรายละเอียดประมาณการรายจ่าย

งบประมาณรายจ่าย ประจำปีงบประมาณ ๒๕๖๓ แผนงานสังคมสงเคราะห์ให้ที่ประชุมทราบ

ประธานสภาฯ กล่าวถามที่ประชุม มีท่านใดสงสัยต้องการซักถามหรือไม่

ที่ประชุม ไม่มี

ประธานสภาฯ กล่าวเชิญเจ้าหน้าที่ชี้แจงแผนงานต่อไป

นายกิติศักดิ์ แฮดดี ผู้อำนวยการกองช่าง กล่าวชี้แจงรายละเอียดประมาณการรายจ่าย

งบประมาณรายจ่าย ประจำปีงบประมาณ ๒๕๖๓ แผนงานเคหะและชุมชน หน้า ๓๒ – ๓๔ พร้อมขอให้ที่ประชุมดูตามไปพร้อมๆกัน รายละเอียดตามที่ส่งให้สมาชิกแล้วก่อนถึงวันประชุมสามวัน

ประธานสภาฯ กล่าวถามที่ประชุม มีท่านใดสงสัยต้องการซักถามหรือไม่

ที่ประชุม ไม่มี

ประธานสภาฯ กล่าวเชิญเจ้าหน้าที่ชี้แจงแผนงานต่อไป

นางสุภาวดี ฟากวิลัย ผู้อำนวยการกองสวัสดิการฯ กล่าวชี้แจงรายละเอียดประมาณการรายจ่าย

งบประมาณรายจ่าย ประจำปีงบประมาณ ๒๕๖๓ แผนงานสร้างความเข้มแข็งของชุมชน รายละเอียดตามที่ส่งให้สมาชิกแล้วก่อนถึงวันประชุมสามวัน พร้อมขอให้ที่ประชุม แก้ไขรายละเอียดดังนี้

* งบดำเนินงาน ค่าใช้สอย รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น จำนวน ๒๐๐,๐๐๐ บาท แก้ไขเป็น ๔๐,๐๐๐ บาท

ประธานสภาฯ กล่าวถามที่ประชุม มีท่านใดสงสัยต้องการซักถามหรือไม่

ที่ประชุม ไม่มี

ประธานสภาฯ กล่าวเชิญเจ้าหน้าที่ชี้แจงแผนงานต่อไป

นางสุภาวดี ฟากวิลัย ผู้อำนวยการกองสวัสดิการฯ กล่าวชี้แจงรายละเอียดประมาณการรายจ่าย

งบประมาณรายจ่าย ประจำปีงบประมาณ ๒๕๖๓ แผนงานการศาสนา วัฒนธรรมและนันทนาการ หน้า ๓๖ ให้ที่ประชุมทราบ พร้อมขอให้ที่ประชุมดูตามไปพร้อมๆกัน รายละเอียดตามที่ส่งให้สมาชิกแล้วก่อนถึงวันประชุมสามวัน

ประธานสภาฯ กล่าวถามที่ประชุม มีท่านใดสงสัยต้องการซักถามหรือไม่

ที่ประชุม ไม่มี

ประธานสภาฯ กล่าวเชิญเจ้าหน้าที่ชี้แจงแผนงานต่อไป

นายกิติศักดิ์ แฮดดี ผู้อำนวยการกองช่าง กล่าวชี้แจงรายละเอียดประมาณการรายจ่าย

งบประมาณรายจ่าย ประจำปีงบประมาณ ๒๕๖๓ แผนงานอุตสาหกรรมและโยธา

-๙-

หน้า ๓๗ – ๔๑ พร้อมขอให้ที่ประชุมดูตามไปพร้อมๆกัน รายละเอียดตามที่ส่งให้สมาชิกแล้วก่อนถึงวันประชุมสามวัน ขอให้สมาชิกช่วยตรวจสอบว่ามีโครงการไหนตกหล่นหรือไม่ หากสมาชิกท่านใดสงสัยสามารถซักถามได้ครับ

นางจอมศรี ยุทธกล้า สมาชิก อบต. หมู่ที่ ๑๑ กล่าวถามโครงการก่อสร้างถนนคอนกรีตเสริมเหล็ก หมู่

๑,๑๑ เริ่มก่อสร้างจากจุดไหมนมถึงจุดไหนค่ะ

นายกิติศักดิ์ แฮดดี ผู้อำนวยการกองช่าง กล่าวตอบ เริ่มจากหมู่ ๑๑ ต่อจากถนนเส้นเดิมครับ

นายวีรภาส ตันติปัญจพร นายก อบต. กล่าวชี้แจงเพิ่มเติมว่า ถนนเส้นนี้เป็นถนนสายที่ทั้งสองหมู่บ้านคือหมู่

๑ และ หมู่ ๑๑ ใช้ร่วมกัน การก่อสร้างจะก่อสร้างเชื่อมต่อจากเส้นเดิมที่เคยสร้างไว้ด้วยงบประมาณจากองค์การบริหารส่วนจังหวัดแต่ไม่ตลอดสาย จึงต้องดำเนินการก่อสร้างต่อ

นายอธิวัฒน์ พิมอูบ สมาชิก อบต. หมู่ที่ ๔ กล่าวถามโครงการหมู่ที่ ๔ กล่าวถามว่าโครงการที่หมู่ ๔ ได้

เสนอของบประมาณเข้ามาเป็นสายหนองปรือ ไม่ใช่เป็นโครงการสายข้างวัด

นายกิติศักดิ์ แฮดดี ผู้อำนวยการกองช่าง กล่าวตอบ ในร่างข้อบัญญัตินี่เป็นสายหน้าวัด แต่ในบัญชีจ่าย

ขาดเป็นโครงการสายหนองปรือ

ประธานสภาฯ กล่าวขอให้สมาชิกทุกท่านจดบันทึกไว้จะดีมาก ว่าโครงการไหนอยู่ไหนใช้งบอะไร

ก่อสร้าง

นายสมชาย แสงสุวรรณ์ ผู้ใหญ่บ้านเขาดิน หมู่ที่ ๕ กล่าวถามโครงการที่ ๘ ถนนเส้นนี้เป็นที่เอกชนจะสามรถ

ดำเนินการก่อสร้างได้หรือไม่ เพราะทราบมาว่าเจ้าของที่ดินคือนายสมาน พลอนัน นั้นไม่อนุญาตให้ก่อสร้าง

นายสมชาย อาบสุวรรณ กล่าวชี้แจงเรื่อง โครงการก่อสร้างถนนคอนกรีตเสริมเหล็กสายบ้านนายสมาน นั้น

ทางอบต.หัวทะเล ได้เข้าไปพูดคุยแล้ว เจ้าของที่อนุญาตให้ดำเนินการก่อสร้างได้

ประธานสภาฯ กล่าวถามที่ประชุม มีท่านใดสงสัยต้องการซักถามหรือไม่

ที่ประชุม ไม่มี

ประธานสภาฯ กล่าวเชิญเจ้าหน้าที่ชี้แจงแผนงานต่อไป

นายอนนท์ ดาโม้ หัวหน้าสำนักปลัด ชี้แจงรายละเอียดประมาณการรายจ่ายงบประมาณรายจ่าย

ประจำปีงบประมาณ ๒๕๖๓ แผนงานการเกษตร หน้า ๔๒ พร้อมขอให้ที่ประชุมดูตามไปพร้อมๆกัน รายละเอียดตามที่ส่งให้สมาชิกแล้วก่อนถึงวันประชุมสามวัน

ประธานสภาฯ กล่าวถามที่ประชุม มีท่านใดสงสัยต้องการซักถามหรือไม่

ที่ประชุม ไม่มี

ประธานสภาฯ กล่าวเชิญเจ้าหน้าที่ชี้แจงแผนงานต่อไป

นายอนนท์ ดาโม้ หัวหน้าสำนักปลัด ชี้แจงรายละเอียดประมาณการรายจ่ายงบประมาณรายจ่าย

ประจำปีงบประมาณ ๒๕๖๓ แผนงานการเกษตร หน้า ๔๓ – ๔๔ พร้อมขอให้ที่

-๑๐-

ประชุมดูตามไปพร้อมๆกัน รายละเอียดตามที่ส่งให้สมาชิกแล้วก่อนถึงวันประชุมสามวัน

ประธานสภาฯ กล่าวถามที่ประชุม มีท่านใดสงสัยต้องการซักถามหรือเพิ่มเติมเรื่องใดหรือไม่

นายกิติศักดิ์ แฮดดี ผู้อำนวยการกองช่าง แจ้งให้สมาชิกทราบว่าหมู่บ้านที่มีงบประมาณคงเหลือ คือ หมู่

๓ , หมู่ ๔ , หมู่ ๖ , หมู่ ๙ , หมู่ ๑๒ หลังจากปิดประชุมสภาฯ ขอให้ติดต่อกองช่างด้วย เพื่อแจ้งความประสงค์ว่างบประมาณคงเหลือจะนำมาดำเนินการเรื่องใด โครงการใด

ประธานสภาฯ เมื่อเจ้าหน้าที่กล่าวชี้แจงรายละเอียดร่างข้อบัญญัติงบประมาณรายจ่าย ประจำปี

งบประมาณ พ.ศ.๒๕๖๓ ครบถ้วนทุกแผนงานแล้ว และสมาชิกไม่มีการอภิปรายลดหรือตัดงบประมาณในส่วนใด ต่อไปดิฉันจะขอมติเห็นชอบรับหลักการร่างข้อบัญญัติงบประมาณรายจ่าย ประจำปี งบประมาณ พ.ศ.๒๕๖๓ ท่านใดเห็นชอบร่างข้อบัญญัติงบประมาณรายจ่าย ประจำปี งบประมาณ พ.ศ.๒๕๖๓ (วาระรับหลักการ) โปรดยกมือค่ะ

ที่ประชุม มีมติรับหลักการร่างข้อบัญญัติงบประมาณรายจ่ายประจำปีงบประมาณ พ.ศ.

๒๕๖๓ ๑๘ เสียง (ประธานสภาฯงดออกเสียง)

ประธานสภาฯ ต่อไปเป็นการแต่งตั้งคณะกรรมการแปรญัตติ ตามระเบียบให้แต่งตั้งคณะกรรมการแปรญัตติจำนวนไม่น้อยกว่า ๓ ท่านแต่ไม่เกิน ๗ ท่าน พร้อมเปิดโอกาสให้ที่ประชุมเสนอว่าจะแต่งตั้งกี่ท่าน

นายประจักร โม่งประณีต สมาชิก อบต.หมู่ที่ ๑๐ เสนอ ๓ ท่านครับ

ประธานสภาฯ กล่าวถาม สมาชิกท่านใดเสนอเพิ่มเติมหรือไม่

ที่ประชุม ไม่มี

ประธานสภาฯ ขอมติที่ประชุม สมาชิกท่านใดเห็นชอบให้แต่งตั้งคณะกรรมการแปรญัตติจำนวน ๓ ท่าน

ที่ประชุม มีมติเห็นชอบ ๑๘ เสียง (ประธานสภาฯงดออกเสียง )

ประธานสภาฯ สรุป ที่ประชุมมีมติเห็นชอบให้แต่งตั้งคณะกรรมการแปรญัตติจำนวน ๓ ท่าน

นายสุภาพ โม่งประณีต รองประธานสภาฯ กล่าวชี้แจงเกี่ยวกับการแต่งตั้งคณะกรรมการแปรญัตติ ให้ที่ประชุมทราบ ว่าจะต้องแต่งตั้งที่ละคน แต่ละคนจะต้องมีผู้รับรองสองท่าน

ประธานสภาฯ เปิดโอกาสให้ที่ประชุมเสนอรายชื่อคณะกรรมการแปรญัตติ คนที่ ๑

นายผดุง เทียบขุนทด เสนอนายเทพนคร ผ่องแผ้ว สมาชิกอบต.หมู่ที่ ๘

ประธานสภาฯ ขอผู้รับรองนายเทพนคร ผ่องแผ้ว ค่ะ

นายประจักร โม่งประณีต รับรองครับ

นายบุญเชิด เพียขุนทด รับรองครับ

-๑๑-

ประธานสภาฯ เปิดโอกาสให้ที่ประชุมเสนอรายชื่อคณะกรรมการแปรญัตติ คนที่ ๒

นายนิกร ศรีวิเศษ สมาชิก อบต.หมู่ที่ ๑๒ เสนอ นายปราโมทย์ ฟากวิลัย สมาชิก อบต.หมู่ที่ ๗

ประธานสภาฯ ขอผู้รับรอง นายปราโมทย์ ฟากวิลัย ค่ะ

นางคำปุ่น อนันตะเสน สมาชิก อบต. หมู่ที่ ๑๐ รับรองค่ะ

นายพลอย กามขุนทด สมาชิก อบต. หมู่ที่ ๑ รับรองครับ

ประธานสภาฯ เปิดโอกาสให้ที่ประชุมเสนอรายชื่อคณะกรรมการแปรญัตติ คนที่ ๓

นางคำปุ่น อนันตะเสน สมาชิก อบต. หมู่ที่ ๑๐ เสนอนางจอมศรี ยุทธกล้า สมาชิก อบต.หมู่ที่ ๑๑

ประธานสภาฯ ขอผู้รับรองจอมศรี ยุทธกล้า ค่ะ

นายศิริ กามขุนทด รับรองครับ

นางอนงค์ ทิมโต รับรองค่ะ

ประธานสภาฯ กล่าวสรุปรายชื่อคณะกรรมการแปรญัตติ ทั้งสามท่าน คือ

คนที่ ๑ นายเทพนคร ผ่องแผ้ว สมาชิกอบต.หมู่ที่ ๘

คนที่ ๒ นายปราโมทย์ ฟากวิลัย สมาชิก อบต.หมู่ที่ ๗

คนที่ ๓ นางจอมศรี ยุทธกล้า สมาชิก อบต.หมู่ที่ ๑๑

ประธานสภาฯ ประธานกล่าวเรื่องการกำหนดระยะเวลาเสนอคำแปรญัตติ ประธานกล่าวเชิญ

รองประธานสภาฯ ปฏิบัติหน้าที่แทนเลขานุการประธานสภาฯ กล่าวชี้แจงระเบียบให้ที่ประชุทราบ

นายสุภาพ โม่งประณีต รองประธานสภาฯ ปฏิบัติหน้าที่แทนเลขานุการประธานสภาฯ เลขานุการ

ประธานสภาฯ เรียน ประธานสภาองค์การบริหารส่วนตำบลหัวทะเล

และสมาชิกสภาฯ ผู้ทรงเกียรติ ทุกท่าน กระผมขอชี้แจงระเบียบดังนี้

* ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.

๒๕๔๗ และแก้ไขเพิ่มเติม (ฉบับที่ ๒) พ.ศ.๒๕๕๔

**ข้อ ๔๕ วรรคสาม** กำหนดว่า ญัตติร่างข้อบัญญัติงบประมาณจะพิจารณาสามวาระรวดเดียวไม่ได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมง นับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น

**และข้อ ๔๙** วรรคหนึ่ง กำหนดว่า ภายในระยะเวลาเสนอคำแปรญัตติที่สภาท้องถิ่น

กำหนดตามวรรคหนึ่ง ผู้บริหารท้องถิ่นหรือสมาชิกสภาท้องถิ่นผู้ใดเห็นควรจะแก้ไข

เพิ่มเติมร่างข้อบัญญัติก็ให้เสนอคำแปรญัตติล่วงหน้าเป็นหนังสือ โดยให้แปรญัตติ

เป็นรายข้อและเสนอต่อประธานคณะกรรมการแปรญัตติ ในกรณีที่สมาชิกสภา

ท้องถิ่นเป็นผู้แปรญัตติจะต้องมีสมาชิกสภาท้องถิ่นรับรองเช่นเดียวกับการเสนอ

ญัตติ

-๑๒-

**และข้อ ๔๙ วรรคสาม** กำหนดว่า ในการพิจารณาร่างข้อบัญญัติวาระที่สอง กรณีการพิจารณาสามวาระรวดเดียว ผู้แปรญัตติอาจเสนอคำแปรญัตติด้วยวาจาได้

จึงเสนอให้ที่ประชุมพิจารณาพร้อม

ประธานสภาฯ ให้สมาชิกเสนอกำหนดระยะเวลาพิจารณาคำแปรญัตติต่อคณะกรรมการแปรญัตติ

ร่างข้อบัญญัติงบประมาณรายจ่ายประจาปีงบประมาณ พ.ศ. ๒๕๖๓ ขอเชิญค่ะ

นายสภาพ โม่งปราณีต รองประธานสภา ปฏิบัติหน้าที่แทนเลขานุการประธานสภาฯ ขอเสนอกำหนด

ระยะเวลาพิจารณาคำแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖๓ ตั้งแต่วันที่ ๑๐ สิงหาคม พ.ศ. ๒๕๖๒ ตั้งแต่ เวลา ๐๘.๓๐ น. ถึง เวลา ๑๖.๓๐ น ถึงวันที่ ๑๓ สิงหาคม พ.ศ. ๒๖๕๒ ตั้งแต่เวลา ๐๘.๓๐ น. ถึง เวลา ๑๖.๓๐ น. ซึ่งเป็นเวลาไม่น้อยกว่า ๒๔ ชั่วโมง ณ ห้องประชุมสภาองค์การบริหารส่วนตำบลหัวทะเล ชั้น ๒

ประธานสภาฯ กล่าวถามมีท่านใดจะเสนอเพิ่มเติมหรือไม่

ที่ประชุม ไม่มี

ประธานสภาฯ กล่าว ถ้าไม่มี ดิฉันขอมติที่ประชุมสมาชิกท่านใดเห็นชอบให้กำหนดระยะเวลา

พิจารณาคำแปรญัตติร่างข้อบัญญัติงบประมาณรายจ่าย ประจำปีงบประมาณ

พ.ศ.๒๕๖๓ เริ่มวันที่ ๑๐ สิงหาคม พ.ศ. ๒๕๖๒ ตั้งแต่ เวลา ๐๘.๓๐ น. ถึง เวลา ๑๖.๓๐ น ถึงวันที่ ๑๓ สิงหาคม พ.ศ. ๒๖๕๒ ตั้งแต่เวลา ๐๘.๓๐ น. ถึง เวลา ๑๖.๓๐ น. ซึ่งเป็นเวลาไม่น้อยกว่า ๒๔ ชั่วโมง ณ ห้องประชุมสภาองค์การบริหารส่วนตำบลหัวทะเล ท่านใดเห็นชอบโปรดยกมือค่ะ

ที่ประชุม มีมติเห็นชอบ ๑๘ เสียง (ประธานสภาฯงดออกเสียง)

นายสภาพ โม่งปราณีต รองประธานสภา ปฏิบัติหน้าที่แทนเลขานุการประธานสภาฯ เรียน ประธานสภา

องค์การบริหารส่วนตำบลหัวทะเล และสมาชิกสภาฯ ทุกท่าน กระผมขอชี้แจงระเบียบกระทรวงมหาดไทย ดังนี้

- ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗ และแก้ไขเพิ่มเติม (ฉบับที่ ๒) พ.ศ.๒๕๕๔

ข้อ ๑๑๖ กำหนดว่า หากคณะกรรมการสภาท้องถิ่นดาเนินการไม่แล้วเสร็จภายในเวลาที่สภาท้องถิ่นกำหนดให้ประธานกรรมการรายงานต่อประธานสภาท้องถิ่นโดยด่วน

ข้อ ๕๐ กำหนดว่า เมื่อคณะกรรมการแปรญัตติได้พิจารณาแล้ว จะต้องเสนอร่าง

ข้อบัญญัตินั้นตามร่างเดิม และตามที่มีการแก้ไขเพิ่มเติม พร้อมทั้งรายงานและบันทึกความเห็นยื่นต่อประธานสภาท้องถิ่นรายงานนั้นอย่างน้อยจะต้องระบุว่า ได้มี

หรือไม่มีการแก้ไขเพิ่มเติมในตอนหรือข้อใดบ้าง การแปรญัตติและมติของ

-๑๓-

คณะกรรมการแปรญัตติเกี่ยวด้วยการแปรญัตตินั้นเป็นประการใด การสงวนความเห็นของกรรมการแปรญัตติ ตลอดจนการสงวนคำแปรญัตติด้วย และให้ประธานสภาท้องถิ่นส่งรายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันประชุมพิจารณา เว้นแต่กรณีต้องพิจารณาเป็นการด่วน

ประธานสภาฯ ขอให้ที่ประชุมกำหนดวันประชุมคณะกรรมการแปรญัตติร่างข้อบัญญัติงบประมาณ

รายจ่ายประจำปีงบประมาณ พ.ศ.๒๕๖๒

นายสุภาพ โม่งประณีต รองประธานสภาฯ เรียน ประธานสภาองค์การบริหารส่วนตำบลหัวทะเล และ

สมาชิกสภาฯผู้ทรงเกียรติทุกท่าน กระผมขอเสนอ วันประชุมคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖๓ ในวันอังคาร ที่ ๑๔ สิงหาคม ๒๕๖๒ เวลา ๒๐.๔๕ น. ณ ห้องประชุมสภาองค์การบริหารส่วนตำบลหัวทะเล ชั้น ๒

ประธานสภา สอบถาม มีสมาชิกสภาฯท่านใด จะเสนอเป็นอย่างอื่นอีกไหมครับ

ที่ประชุม ไม่มี

ประธานสภาฯ กล่าว ถ้าไม่มี ดิฉันจะขอมติจากที่ประชุมสภาฯ นี้ ว่าเห็นชอบกำหนดวันประชุม

คณะกรรมการแปรญัตติร่างข้อบัญญัติงบประมาณรายจ่าย ประจำปีงบประมาณ พ.ศ.๒๕๖๓ ในวันพุธ ที่ ๑๔ สิงหาคม ๒๕๖๒ เวลา ๒๐.๔๕ น. ณ ห้องประชุมสภาองค์การบริหารส่วนตำบลหัวทะเล ชั้น ๒ สมาชิกสภาฯ ท่านใดเห็นชอบโปรดยกมือค่ะ

ที่ประชุม มีมติเห็นชอบ ๑๘ เสียง(ประธานสภาฯงดออกเสียง ให้กำหนดวันประชุมคณะกรรมการแปรญัตติ ร่างข้อบัญญัติงบประมาณรายจ่ายประจาปีงบประมาณ พ.ศ.๒๕๖๓ ในวันพุธ ที่ ๑๔ สิงหาคม ๒๕๖๒ เวลา ๒๐.๔๕ น. ณ ห้องประชุมสภาองค์การบริหารส่วนตำบลหัวทะเล ชั้น ๒

**๓.๓ พิจารณาจ่ายขาดเงินสะสม งบประมาณรายจ่ายประจำปี งบประมาณ พ.ศ.๒๕๖๒**

ประธานสภาฯ กล่าวเชิญผู้บริหารหรือเจ้าหน้าที่ชี้แจงรายโครงการจ่ายขาดฯให้ที่ประชุมทราบ

นายวีรภาส ตันติปัญจพร นายก อบต.เรื่องพิจารณาจ่ายขาดเงินสะสมฯ ขออนุญาตท่านประธานฯ ยกไปพิจารณาครั้งหน้าครับ เนื่องจากกองช่างยังประมาณการราคายังไม่เสร็จเรียบร้อย

**ระเบียบวาระที่ ๔ เรื่องอื่นๆ**

ประธานสภาฯ กล่าวถามท่านใดมีเรื่องอื่นๆหรือไม่

นางสุภาวดี ฟากวิลัย ผู้อำนวยการกองสวัสดิการฯ กล่าวเรื่องโครงการศึกษาดูงาน ประจำปี พ.ศ.๒๕๖๒ ขอให้สมาชิกท่านที่มีความประสงค์จะเข้าร่วมโครงการศึกษาดูงาน แจ้งความประสงค์ได้ในวันนี้เลย ทางเจ้าหน้าที่จะได้ดำเนินการตามขั้นตอนต่อไป เนื่องจากว่า

-๑๔-

โครงการศึกษาดูงาน เมื่อแจ้งความประสงค์ว่าจะไปแล้วเปลี่ยนใจไม่ไป ทางอบต. หัวทะเล จะเสียค่าใช้จ่ายในส่วนนั้นไปโดยเปล่าประโยชน์ เนื่องจากจะต้องมีการ

จ่ายเงินมัดจำที่พัก และอื่นๆจึงอยากให้ตัดสินใจดีๆ แล้วแจ้งมายังเจ้าหน้าที่ได้ค่ะ

พร้อมขอเชิญสมาชิก คณะผู้บริการ พนักงาน ลูกจ้าง เข้าร่วมอบรมตาม “โครงการพัฒนาศักยภาพในการปฏิบัติงานคณะผู้บริหารท้องถิ่น สมาชิกสภาท้องถิ่น พนักงานส่วนตำบล ลูกจ้างประจำ และพนักงานจ้าง ประจำปีงบประมาณ ๒๕๖๒”

ประธานสภาฯ กล่าวถามที่ประชุมมีท่านใดมีเรื่องอื่นๆเพิ่มเติม หรือสงสัยต้องการซักถามหรือไม่

นายสมชาย แสงสุวรรณ์ ผู้ใหญ่บ้านเขาดิน หมู่ที่ ๕ กล่าวชมเชยสภา อบต.หัวทะเล ที่ได้ให้เกียรติ กำนัน ผู้ใหญ่บ้าน ให้เข้าร่วมรับฟังการประชุมมาโดยตลอด พร้อมเสนอขอให้เพิ่มงบประมาณเพิ่มและหามาตรการในการกำจัดยุงลาย เพราะว่าปัจจุบันยุงลายเยอะมาก และแพร่พันธ์เร็วมาก กระผมขอเสนอให้จัดซื้อสเปรย์พ่นยุงลายให้กับประชาชนครัวเรือน เพื่อกำจัดยุงลายและไข้เลือดออก เนื่องจากเท่าที่สังเกต ปัจจุบันนี้การพ่นหมอกควันจะไม่ค่อยได้ผลเท่าที่ควร และไม่สามารถกำจัดยุงได้

พร้อมเสนอเพิ่มเติมเกี่ยวกับงบประมาณ แผนงานสังคมสงเคราะห์ ขอเสนอให้เพิ่มงบประมาณ เนื่องจากเห็นว่างบประมาณ จำนวน ๓๐,๐๐๐ บาท นั้น น้อยมาก จึงเสนอให้เพิ่มงบประมาณในส่วนนี้

ประธานสภาฯ กล่าวขอบคุณนายสมชาย แสงสุวรรณ์ ผู้ใหญ่บ้านเขาดิน หมู่ที่ ๕ ที่ได้เสนอความคิดเห็นดังกล่าว

นายวีรภาส ตันติปัญจพร นายก อบต. กล่าวขอบคุณสมาชิกสภาฯและขอบคุณกำนัน ผู้ใหญ่บ้าน ผู้ช่วยผู้ใหญ่บ้าน ที่เข้าร่วมรับฟังการประชุมในครั้งนี้

นางคำปุ่น อนันตเสน สมาชิก อบต. หมู่ที่ ๑๐ กล่าวโครงการของหมู่ ๑๐ ขณะนี้ยังไม่ลงตัว จึงยังมาสามารถระบุโครงการได้ แต่คาดว่าคงจะทันในการประชุมครั้งหน้า จึงขออภัยมา ณ ที่นี้ด้วยค่ะ

ประธานสภาฯ กล่าวถามท่านใดมีเรื่องอื่นๆเพิ่มเติมหรือมีเรื่องใดสงสัยหรือไม่

ที่ประชุม ไม่มี

ประประธานสภาฯ เมื่อไม่มีท่านใดมีเรื่องอื่นๆเพิ่มเติม และไม่มีท่านใดสงสัยต้องการซักถาม ขอนัดหมายการประชุมสภาสมัยสามัญ สมัยที่ ๔ ครั้งที่ ๒ ประจำปี พ.ศ.๒๕๖๒ เพื่อพิจารณาร่างข้อบัญญัติงบประมาณรายจ่าย ประจำปีงบประมาณ พ.ศ.๒๕๖๓ (วาระที่ ๒ ขั้นแปรญัตติ และวาระที่ ๓ ขั้นลงมติเห็นชอบรับร่างข้อบัญญัติฯ) วันพฤหัสบดี ที่ ๑๕ สิงหาคม พ.ศ.๒๕๖๒ เวลา ๐๙.๐๐ น. ณ ห้องประชุมสภาองค์การบริหารส่วนตำบลหัวทะเล (การแต่งการชุดสุภาพ) สำหรับวันนี้ขอขอบคุณสมาชิกที่เข้าร่วมการประชุมทุกท่าน ขอปิดประชุมการค่ะ

-๑๕-

**ปิดประชุมเวลา ๑๒.๓๐ น.**

ลงชื่อ..........................................................ผู้บันทึกรายงานการประชุม

(นายเวิน โมกศิริ)

เลขานุการสภาองค์การบริหารส่วนตำบลหัวทะเล

ลงชื่อ..............................................................ผู้ตรวจรายงานการประชุม

(นายพลอย กามขุนทด)

สมาชิกสภาองค์การบริหารส่วนตำบลหัวทะเล หมู่ ๑

ลงชื่อ...........................................................ผู้ตรวจรายงานการประชุม

(นายเทพนคร ผ่องแผ้ว)

สมาชิกสภาองค์การบริหารส่วนตำบลหัวทะเลหมู่ ๘

ลงชื่อ...........................................................ผู้ตรวจรายการงานประชุม

(นายอธิวัฒน์ พิมอูบ)

สมาชิกสภาองค์การบริหารส่วนตำบลหัวทะเล หมู่ ๔

ลงชื่อ...........................................................ผู้ตรวจสอบรายงานการประชุม

(นางพรพิมล มาตรังศรี)

ประธานสภาองค์การบริหารส่วนตำบลหัวทะเล